Pressemeddelelse  
 **Palmesøndagsvandring for Medmenneskelighed**Den 9. april er der et arrangement i København om flygtninge og indvandrere. Arrangementet sker i samarbejde med Leif Bork Hansen, som også holder tale under arrangementet. Måske kommer Bent Melchior også, hvis han har kræfter til det, samt en yngre kvinde med muslimsk baggrund, Mozhdeh fra Røde Kors.  
Håbet er, at arrangementet kan bidrage til at beslutningstagerne i DK bliver mere fleksible, så også de mange sagsbehandlere i Udlændingestyrelsen og medlemmerne af Flygtningenævnet, kan få større frihed til at følge konventioner og ret og rimelighed.

Musikken vil bestå af Nour Amora og Simon Ask. Nour er palæstinensisk/syrisk guitarist. Simon Ask er en ung dansk guitarist.  
Sammen tager de hver deres musikalske og kulturelle baggrund med sig, og skaber igennem syriske og danske melodier et unikt mix af vestlig og arabisk musik. For igennem musikken at skildre den svære rejse som flygtning og mødet med det danske, men også for at vise alle de gode og nye ting et kulturmøde kan bringe med sig.

Målet med demonstrationen Palmesøndag den 9. april, Danmarks besættelsesdag, er at alle de forskellige grupper, som arbejder for bedre behandling af flygtninge og indvandrere, og alle mulige andre mennesker, gamle kolleger, venner og familie, på tværs af partiskel og religioner, samles og gennem gode talere, musik, og tur fra Shell huset til Rådhuspladsen, endnu stærkere får gjort opmærksom på de mange sørgelige og urimelige forhold, som finder sted her i DK.   
Det handler udelukkende om medmenneskelighed.  
Eksempler: kvoteflygtninge, sammensætningen af Flygtningenævnet, menneskerettighedskonventionen, børnekonventionen, de mange sager i pressen om udsendelse af afviste asylansøgere.   
Vi samles kl. 13.00 ved Shellhuset, Farimagsgade 23, København K. Det tager en lille halv time at gå til Rådhuset. Vi har jo ikke palmer i DK, men det ville være flot at medbringe Kirsebærlaurbærgrene.

Venlig hilsen i håb om at I vil skrive/fortælle om arrangementet  
Arendse Jacobi (pensioneret jurist og netop fyldt 75 år)Tlf. 45857638